laion/Wikipedia-Exotic huggingface dataset:
আবুল হোসেন (দ্ব্যর্থ‌তা নিরসন)

আবুল হোসেন বা আবুল হুসেন দ্বারা নিম্নোক্ত ব্যক্তিদের বোঝানো হয়: আবুল হোসেন (বীর প্রতীক) - খেতাবপ্রাপ্ত মুক্তিযোদ্ধা। আবুল হোসেন (মুক্তিযোদ্ধা) - খেতাবপ্রাপ্ত মুক্তিযোদ্ধা। আবুল হোসেন (কবি) - বাঙালি কবি। আবুল হোসেন (জেনারেল) - বাংলাদেশি জেনারেল। আবুল হোসেন (পদার্থবিদ) - গণ বিশ্ববিদ্যালয়ের উপাচার্য। আবুল হোসেন (রাজশাহীর রাজনীতিবিদ) –বাংলাদেশী রাজনীতিবিদ ও রাজশাহী-৪ আসনের সাবেক সংসদ সদস্য। আবুল হোসেন (জামালপুরের রাজনীতিবিদ) –বাংলাদেশী রাজনীতিবিদ ও জামালপুর-৩ আসনের সাবেক সংসদ সদস্য। আবুল হোসেন (লালমনিরহাটের রাজনীতিবিদ) –বাংলাদেশী রাজনীতিবিদ। তিনি রংপুর-১৪ ও লালমনিরহাট-৩ আসনের সংসদ সদস্য ছিলেন। শেখ আবুল হোসেন -উইকিমিডিয়ার দ্ব্যর্থতা নিরসন পাতা। আবুল হুসেন -বাঙালি কবি। সৈয়দ আবু হোসেন -বাংলাদেশী রাজনীতিবিদ ও সংসদ সদস্য। সৈয়দ আবুল হোসেন -বাংলাদেশী রাজনীতিবিদ, ব্যবসায়ী, সংসদ সদস্য ও সাবেক মন্ত্রী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
চাকর

চাকর (English: Servant) বা ভৃত্য বলতে বুঝায় যে অন্যের গৃহে গৃহকর্মী হিসোবে কাজ করে। সাধারণত: চাকর আবাসিক সহায়ক হিসাবে নিযুক্ত হয়। কেউ অর্থের বিনিময়ে, কেউ শুধু খাবারের বিনিময়ে কাজ করে থাকে। একজন চাকর দৈনিক, সাপ্তাহিক, মাসিক বা বাৎসরিক ভিত্তিতে অনুযায়ী কাজ করতে পারে। মূলত একজন চাকর তার মালিকের অধীনে চুক্তি মোতাবেক কাজ করে থাকে। চাকরের বাংলা সমার্থক শব্দ দাস, ভৃত্য, চাকর, ক্রীতদাস, অনুগত, অধীন ইত্যাদি । "চাকর এর সংজ্ঞা'"। ইসলামিক বার্তা। ১৪ মার্চ ২০১৩। সংগ্রহের তারিখ ৭ অক্টোবর ২০১৫।
ভিক্টর ব্রুস

ভিক্টর আলেক্সান্ডার ব্রুস, ৯ম আর্ল অব এলগিন, ১৩শ আর্ল অব কিনকার্ডাইন, KG, GCSI, GCIE, পিসি (১৬ মে ১৮৪৯ – ১৮ জানুয়ারি ১৯১৭), ১৮৬৩ সাল পর্য়ন্ত লর্ড ব্রুস হিসাবে পরিচিত, একজন ডান পন্থী ব্রিটিশ উদারপন্থী রাজনীতিক। ১৮৯৪ থেকে ১৮৯৯ পর্যন্ত ভারতের ভাইসরয় হিসাবে দায়িত্ব পালন করেন। ১৯০২-০৩ সালে তিনি আর্থার বেলফোর কর্তৃক বোয়ের যুদ্ধের তদন্তকারী হিসাবে নিযুক্ত হয়েছিলেন। ব্রিটিশ সাম্রাজ্যের ইতিহাসে এলগিন কমিশন হল এধরনের প্রথম কমিশন যারা দক্ষিণ আফ্রিকা ভ্রমণ করে সরেজমিনে সেই যুদ্ধে অংশগ্রহণকারী ব্যক্তিদের কাছ থেকে মৌখিক প্রমাণ সংগ্রহ করেন। এই প্রয়াশ ছিল যুদ্ধে নিহত ব্যক্তিদের জীবনের মূল্য বিবেচনায় তাদের আত্মীয় স্বজনের শোকের অনুভূতিকে সম্মান দিয়ে পরিচালিত প্রথম কোন সরকারী কার্য়ক্রম। সেসময় প্রথমবারের মতো যুদ্ধে নিহত সৈনিক ও অফিসারদের অবদানের স্বীকৃতি প্রদান করা হয়। এলগিন কানাডার মন্ট্রিলে জন্ম গ্রহণ করেন। তার পিতার নাম জেমন ব্রুস, ৮ম আর্ল অব এলগিন, কানাডার গভর্ণর-জেনারেল। তিনি গ্লেনালমন্ড কলেজ, অক্সফোর্ডে অধ্যায়ন করেন। এলগিন ব্রিটিশ লিবারেল পার্টির রাজনীতিতে যোগ দেন। ১৮৮৬ সালে তিনি পার্টির ট্রেজারার অব হাউজ হোল্ড এবং ফার্ষ্ট কমিশনার অব ওয়ার্কস হিসাবে দায়িত্ব পালন করেন। ১৮৯৪ সালে পিতার পদাঙ্ক অনুসরন করে তিনি ভারতবর্ষের ভাইসরয় নিযুক্ত হয়েছিলেন। তার শাসনামলে তেমন কোন উল্লেখযোগ্য ঘটনা ছিলনা। লর্ড এলগিন ভাইসরয় পদের আনুষ্ঠানিকতা পছন্দ করতেন না। তার রক্ষনশীল প্রবণতা সেসময়কার ভারতের আর্থ সামাজিক অস্থিরতার উপযোগি ছিল না। তার সময়ে ভারতে দুর্ভিক্ষ দেখা দেয়। দুর্ভিক্ষে ৪৫ লক্ষ মানুষ মারা যায়। লর্ড এলগিন ১৮৯৯ সালে ইংল্যান্ডে প্রত্যাবর্তন করেন। তাকে অর্ডার অব দ্যা গার্টার প্রদান করা হয়। ১৯০২ থেকে ১৯০৩ সাল পর্যন্ত তিনি দ্বিতীয় বোয়ের যুদ্ধের তদন্ত কমিশনের চেয়ারম্যান ছিলেন। ২৬ মার্চ ১৯০২ সালে তাকে ১ম ফিফেশায়ার ভলান্টেয়ারি আর্টিলারি কোরের সম্মানসূচক কর্ণেল হিসাবে নিয়োগ দেয়া হয়। এলগিন কমিশন ১৯০৩ সালের বসন্তে অশ্বারোহী বাহিনী নিয়ে আলোচনায় বসে। বোয়ার যুদ্ধের সময় অনেক অশ্বারোহী বাহিনী তৈরী করা হয়। পদাতিক বাহিনীর সৈনিকদের অশ্বারোহী বাহিনীতে রূপান্তর করা হয়। ১৮৯৪ সালে ভারতের ভাইসরয় হিসাবে নিয়োগ পাবার সময় তাকে নাইট গ্র্যান্ড কমান্ডার অব দ্যা স্টার অব ইন্ডিয়া (জিসিএসআই) এবং নাইট গ্র্যান্ড কমান্ডার অব দ্যা অর্ডার অব দ্যা ইন্ডিয়ান এম্পায়ার (জিসিআইই) হিসাবে নিয়োগ দেয়া হয়। ১৮৯৯ সালে ভারত থেকে ইংল্যান্ডে প্রত্যাবর্তনের পর তাকে অর্ডার অব দ্যা গার্টার (কেজি) প্রদান করা হয়। লন্ড এলগিন ১৯১৭ সালে ডানফার্মলাইনের তার ব্যক্তিগত স্টেটে মৃত্যুবরণ করেন। তার বয়স হয়েছিল ষাটষট্টি বছর। তার মৃত্যুর পর তার জ্যেষ্ঠ পুত্র এডওয়ার্ড তার সকল পদবীর উত্তরাধিকারী হয়েছিলেন। ভারতের গভর্নর-জেনারেলদের তালিকা। "Victor Bruce, 9th Earl of Elgin"। Encyclopedia Britannica।  Davis, Mike. Late Victorian Holocausts; 1. Verso, 2000. আইএসবিএন ১-৮৫৯৮৪-৭৩৯-০ pg. 158 "নং. 27419"। দ্যা লন্ডন গেজেট (ইংরেজি ভাষায়): 2081। ২৫ মার্চ ১৯০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) লর্ড এলগিন দ্বিতীয় - বাংলাপিডিয়া হতে সংকলিত নিবন্ধ।
গৃহকর্মী সুরক্ষা ও কল্যাণ নীতি ২০১৫

গৃহকর্মী সুরক্ষা ও কল্যাণ নীতি ২০১৫ বাংলাদেশ সরকারের একটি আনুষ্ঠানিক নীতিমালা যা চাকর বা চাকরাণী অর্থাৎ গৃহকর্মী বা গৃহভৃত্যের জন্য প্রযোজ্য। এই নীতিমালা ২০১৫ খ্রিস্টাব্দের ২১ ডিসেম্বর তারিখে অনুমোদিত ও গৃহীত হয়। এটি কোন আইন বা বিধি নয়, তবে সাধরনভাবে প্রযোজ্য। ২০১৬ খ্রিস্টাব্দের ৪ জানুয়ারি তারিকে একটি সরকারী গেজেটে এই নীতি প্রকাশ করা হয়। গৃহকর্মী নিয়োগের ক্ষেত্রে বয়স সীমা শ্রম আইন ২০০৬ এর বিধান প্রযোজ্য হবে। অর্থাৎ ১৪ বছরের কম বয়সী কোনো গৃহকর্মী রাখা যাবে না। এ নীতির মাধ্যমে দেশের প্রায় ২৫ লাখেরও বেশি গৃহকর্মীর মানবাধিকার ও শ্রমাধিকার নিশ্চিত করা হয়েছে। গৃহকর্মী সুরক্ষা ও কল্যাণ নীতির অনুমোদন দিল মন্ত্রিসভা[স্থায়ীভাবে অকার্যকর সংযোগ] বাংলাদেশ গেজেট, অতিরিক্ত সংখ্যা, ৪ জানুয়ারি ২০১৬ "গৃহকর্মী সুরক্ষা ও কল্যাণ নীতিমালা অনুমোদন"। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৬।  গৃহকর্মী সুরক্ষা ও কল্যাণ নীতি ২০১৫-এর সংক্ষিপ্তসার, দৈনিক প্রথম আলো, ২ ডিম্বের ২০১৬ বাংলাদেশের গৃহকর্মী সুরক্ষা ও কল্যাণ নীতিমালা ২০১৫ ১৪ ডিসেম্বর ২০১৩ দৈনিক প্রথম আলোর কর্তৃক আয়োজিত ‘গৃহকর্মী সুরক্ষা ও কল্যাণ নীতিমালা বিষয়ক গোলটেবিল আলোচনা
দুবাই আন্তর্জাতিক ক্রিকেট স্টেডিয়ামে আন্তর্জাতিক ক্রিকেটে সেঞ্চুরির তালিকা

দুবাই আন্তর্জাতিক ক্রিকেট স্টেডিয়ামটি সংযুক্ত আরব আমিরাতের দুবাইয়ে অবস্থিত একটি বিশ্বমানের ক্রিকেট স্টেডিয়াম। এখানে ২০১০ সালে সর্বপ্রথম টেস্ট ক্রিকেট ম্যাচ অনুষ্ঠিত হয়। সেই ম্যাচে পাকিস্তানের প্রতিপক্ষ ছিলো দক্ষিণ আফ্রিকা। * - এই প্রতীক দ্বারা বোঝায় ব্যাটসম্যান অপরাজিত ছিলেন । ইনিংস - ম্যাচে ইনিংস সংখ্যা বল- এক ইনিংসে খেলা বলের সংখ্যা খেলোয়াড়ের নামের পর  প্রথম বন্ধনীর ভেতরের সংখ্যা দ্বারা উক্ত স্টেডিয়ামে তার সেঞ্চুরির সংখ্যা নির্দেশ করবে । তারিখ- শিরোনামের কলাম দিয়ে উক্ত ম্যাচের তারিখ বোঝাবে ।  ফলাফল- এর দ্বারা উক্ত ম্যাচে দলের হার/জিত/ড্র বোঝাবে । নিম্নোক্ত ছকে যে টেস্ট খেলার সারাংশ দেওয়া হয়েছে তা দুবাই আন্তর্জাতিক ক্রিকেট স্টেডিয়ামে অনুষ্ঠিত হয়েছে ।  নিম্নোক্ত ছকে যে একদিনের আন্তর্জাতিক ম্যাচ খেলার সারাংশ দেওয়া হয়েছে তা দুবাই আন্তর্জাতিক ক্রিকেট স্টেডিয়ামে অনুষ্ঠিত হয়েছে  "Ground Profile"। cricinfo। সংগ্রহের তারিখ ১৭ নভেম্বর ২০১৫।  "Test Centuries"। ESPNcricinfo। সংগ্রহের তারিখ ১৭ নভেম্বর ২০১৫।  "ODI Centuries"। cricinfo। সংগ্রহের তারিখ ১৭ নভেম্বর ২০১৫।
মাকতুম বিন রাশিদ আল মাকতুম স্টেডিয়াম

মাকতুম বিন রাশিদ আল মাকতুম স্টেডিয়ামটি দুবাইয়ে অবস্থিত ।  দুবাইয়ের অন্যতম দৃষ্টিনন্দন স্টেডিয়ামের মধ্যে এটি একটি। আধুনিক স্থাপত্য শৈলী এবং অভিজাত অবকাঠামোর জন্য দুবাইয়ে প্রসিদ্ধ এটি। এখানে জাতীয় এবং আন্তর্জাতিক অনেক খেলার আয়োজন করা হয়ে থাকে। বর্তমানে এই স্টেডিয়ামে প্রধানত ফুটবল খেলা হলেও অন্যান্য খেলার সুযোগ সুবিধাও আছে । UAE Pro-League এ স্টেডিয়ামটি ''আল শাবাব আর আরাবি'' ক্লাবের গৃহ স্টেডিয়াম হিসেবে ব্যবহৃত হয়। এখানে একসাথে ১২ হাজার দর্শক খেলা দেখতে পারেন । "সংরক্ষণাগারভুক্ত অনুলিপি"। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৬।
পশ্চিম অস্ট্রেলীয় অ্যাথলেটিক্স স্টেডিয়াম

পশ্চিম অস্ট্রেলীয় অ্যাথলেটিক্স স্টেডিয়াম অস্ট্রেলিয়ার পার্থে অবস্থিত একটি স্টেডিয়াম। পার্থে এথলেটিক খেলার সবচেয়ে উত্তম জায়গা হলো এই স্টেডিয়াম। ১৯৬২ সাল থেকে ব্যবহৃত পেরি লেকস স্টেডিয়ামটি নতুন জায়গায় স্থানান্তর করার জন্য এই স্টেডিয়াম তৈরী করা হয়। পশ্চিম অস্ট্রেলিয়ার এথলেটিক সদর দফতর এখানেই অবস্থিত। কারণ এখানে এথলেটিক খেলার অনেক সুবিধা আছে। পশ্চিম অস্ট্রেলিয়ার এথলেটিক খেলার রাজধানী তুল্য এই স্টেডিয়ামে ফুটবল খেলাও হয়। ২০০৯ সালের ২৬শে মে স্টেডিয়ামটি উদবোধন করা হয়। পশ্চিম অস্ট্রেলিয়ার প্রধানমন্ত্রী, কলিন বার্নেট, নিজে উপস্থিত থেকে  এর শুভ সূচনা ঘোষণা করেন। তখন সূচনা হিসেবে ১০০ মিটার দৌড় প্রতিযোগিতার আয়োজন করা হয়। বিপুল সংখ্যক দর্শক তা উপভোগ করেন। স্টেডিয়ামটি অস্ট্রেলিয়ার কিছু বিখ্যাত খেলোয়ারের স্মৃতিচারণমূলক স্থাপনা আছে। এইসব বিখ্যাতদের মধ্যে আছেন শার্লি স্ট্রিকল্যান্ড গ্র্যান্ডস্ট্যান্ড, হার্ব এলিয়ট ফোরকোর্ট এবং ওয়ালি ফোরম্যান ওয়াক। দৌড় প্রতিযোগিতার জন্য এখানে একটি ৯ লেনের ৪০০ মিটার এবং ২টি ১২ লেনের ১১০ মিটার সোজা রাস্তা আছে। মাঠে পাঁচটি লাফ দেওয়ার স্থান, চারটি পোলভল্ট রানওয়ে আছে। মাঠের ভেতরের অংশ ফুটবল খেলার জন্য। এখানে খেলাধুলা ছাড়াও বড় বড় কনসার্টের আয়োজন করার মত ব্যবস্থা রাখা হয়েছে। ২০১১ সালের ২৬ নভেম্বর স্টিভি নিকস এখানে সূচনাকারী কনসার্টে অংশ গ্রহণ করেছিলেন। এরপর এখানে আর কনসার্ট আয়োজন করা হয় নি। ২০১২ সালের ২৮শে মার্চ লেনি ক্রাভিট্‌জ এর কনসার্ট হওয়ার কথা থাকলেও তা পরে বাতিল করে দেওয়া হয়। Athletics Australia – News All-new WA Athletics Stadium unveiled in Perth ওয়েব্যাক মেশিনে আর্কাইভকৃত ৩ মার্চ ২০১৬ তারিখে. Retrieved on 4 September 2009. Venues West WA Athletics Stadium ওয়েব্যাক মেশিনে আর্কাইভকৃত ১৬ সেপ্টেম্বর ২০০৯ তারিখে Retrieved on 4 September 2009 "Subiaco AFC"। VenuesWest। Government of Western Australia। ৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৪।  WA Today Olympic champion welcomes a new era for WA athletics ওয়েব্যাক মেশিনে আর্কাইভকৃত ২৯ মে ২০০৯ তারিখে. PerthGlory.com.au Dodd Scores Spectacular Bicycle Goal[স্থায়ীভাবে অকার্যকর সংযোগ]
পরবর্তী লিয়াং (পাঁচ রাজবংশ)

পরবর্তী লিয়াং (সরলীকৃত চীনা: 后梁; প্রথাগত চীনা: 後梁; ফিনিন: Hòu Liáng) (জুন ১, ৯০৭ – ৯২৩) চীনের পাঁচ রাজবংশ ও দশ রাজ্য কালের পাঁচ রাজবংশের একটি রাজবংশ। ঝু ওয়েন, মরণোত্তর সম্রাট তাইজু নামে পরিচিত, এই রাজবংশ প্রতিষ্ঠা করেন। তিনি তাং রাজবংশের শেষ সম্রাটকে তার কাছে সিংহাসন অর্পণ করতে বাধ্য করেন এবং তাকে হত্যা করে। পরবর্তী লিয়াং ৯২৩ সালে পরবর্তী তাং রাজবংশ কর্তৃক পরাজিত হওয়ার পূর্ব পর্যন্ত স্থায়ী ছিল। ঝু ওয়েন প্রথমে হুয়াং চাওয়ের লেফটেন্যান্ট হিসেবে যোগদান করেন। তিনি হুয়াংয়ের সেরা সৈন্যবাহিনীকে নিয়ন্ত্রণের দায়িত্ব গ্রহণ করেন এবং নিজেকে কাইফেংয়ের সেনাপতি হিসেবে প্রতিষ্ঠা করেন। ৯০৪ সালে তিনি তাং রাজবংশের দুই রাজধানী চাং'আন ও লুওইয়াংয়ের উপর কর্তৃত্ব স্থাপন করেন। ৯০৪ সালে তাং সম্রাট ঝাওজংকে ঝুর নির্দেশে হত্যা করা হয় এবং তিন বছর পর তাং রাজবংশের শেষ সম্রাট আই ডি পদচ্যুত হন। সম্রাট আইকেও ঝুর নির্দেশে ৯০৮ সালে হত্যা করা হয়। এরই মধ্যে, ঝু ওয়েন ৯০৭ সালে কাইফেংয়ে নিজেকে পরবর্তী লিয়াং রাজবংশের সম্রাট হিসেবে ঘোষণা দেয়। পরবর্তী লিয়াং রাজবংশ মূলত উত্তর চীন নিয়ন্ত্রণ করত, যদিও শাআনসির বেশিরভাগ অংশে নিয়ন্ত্রণ ছিল ছি রাজবংশের, হেবেইয়ের নিয়ন্ত্রণ ছিল ইয়ান রাজ্য এবং শানসির নিয়ন্ত্রণ ছিল শাতুও তুর্কিদের। ঝু ছুয়ানজং ও লি কেয়ং মধ্যে বিদ্রোহের কারণে পরবর্তী লিয়াং রাজবংশের শাতুও তুর্কিদের সাথে বিরূপ সম্পর্ক ছিল। তাং রাজবংশের পতনের সময় থেকে এই বিরূপ সম্পর্ক সৃষ্টি হয়। লি কেয়ংয়ের মৃত্যুর পর তার পুত্র লি চুনসু তার জিন রাজ্য বিস্তার করতে থাকেন। চুনসু ৯২৩ সালের পরবর্তী লিয়াং রাজবংশকে পরাজিত করেন এবং পরবর্তী তাং রাজবংশ প্রতিষ্ঠা করেন। জিয়েডুশি তাং রাজবংশ Mote, F.W. (১৯৯৯)। Imperial China: 900–1800। Harvard University Press। আইএসবিএন 0-674-01212-7।  মো ("শেষ") তার আসল মরণোত্তর নাম নয়, কিন্তু তিনি "সম্রাট মো" বা পরবর্তী লিয়াং সাম্রাজ্যের শেষ সম্রাট হিসেবে পরিচিত
স্মাইল (চার্লি চ্যাপলিনের সঙ্গীত)

"স্মাইল" ১৯৩৬ সালে চার্লি চ্যাপলিন মডার্ন টাইমস চলচ্চিত্রের সাউন্ডট্র্যাকে ব্যবহৃত একটি যন্ত্রসংগীত থিম, যার উপর ভিত্তি করে এ গান তৈরি হয়েছে। সিডি ম্যাক্সি একক "স্মাইল" (সংক্ষিপ্ত সংস্করণ) – ৪:১০ "ইজ ইট স্ক্যারি" (রেডিও সম্পাদনা) – ৪:১১ "ইজ ইট স্ক্যারি" (এডি'র লাভ মিক্স সম্পাদনা) – ৩:৫০ "ইজ ইট স্ক্যারি" (ডাউনটেম্পো গ্রোভ মিক্স) – ৪:৫০ "ইজ ইট স্ক্যারি" (ডিপ ডিশ ডার্ক এবং স্ক্যারি রেডিও সম্পাদনা) – ৪:৩৪ ১২" ম্যাক্সি একক A1. "স্মাইল" – ৪:৫৫ A2. "ইজ ইট স্ক্যারি" (ডিপ ডিশ ডার্ক এবং স্ক্যারি রিমিক্স) – ১২:০৭ B1. "ইজ ইট স্ক্যারি" (এডি'র দুন্দুভিধ্বনি মিক্স) – ৫:০০ B2. "ইজ ইট স্ক্যারি" (এডি'র লাভ মিক্স) – ৮:০০ B3. "অফ দ্য ওয়াল" (জুনিয়র Vasquez রিমিক্স) – ৪:৫৭ প্রোমোশনাল একক "স্মাইল" (সংক্ষিপ্ত সংস্করণ) – ৪:১০ প্রোমোশনাল সিডি একক "স্মাইল" (সংক্ষিপ্ত সংস্করণ) – ৪:১০ "ইজ ইট স্ক্যারি" (রেডিও সম্পাদনা) – ৪:১১ ক্সিফ, ডেভিড (ফেব্রুয়ারি ২১, ২০১২)। The Ellington Century। University of California Press.। পৃষ্ঠা ৯২। আইএসবিএন 978-0520245877।  "MICHAEL JACKSON - SMILE (SONG) - CD Info"। australian-charts.com।  "Michael Jackson - Chart History - Digital Songs"। Billboard। অক্টোবর ৯, ২০১৬ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১২, ২০১৬।  "Michael Jackson | Artist"। Official Charts। সংগ্রহের তারিখ ২০১৪-০২-০৩।  "Michael Jackson - Smile"। swisscharts.com। Hung Medien। সংগ্রহের তারিখ ২০১৪-০২-০৩।  Michael Jackson Smile lyrics at MetroLyrics ওয়েব্যাক মেশিনে আর্কাইভকৃত ২৫ মার্চ ২০১৭ তারিখে (ইংরেজি)
পরবর্তী তাং

পরবর্তী তাং (৯২৩ - ৯৩৭) ছিল চীনের ইতিহাসে পাঁচ রাজবংশ ও দশ রাজ্য কাল সময়ের একটি স্বল্পস্থায়ী সামন্তান্ত্রিক রাজবংশ। লি চুনসু ৯২৩ সালে এই রাজবংশ প্রতিষ্ঠা করেন, যা ৯৩৭ সাল পর্যন্ত স্থায়ী ছিল। চারজন পরবর্তী তাং সম্রাটের প্রথম তিনজন ছিল শাতুও বংশদ্ভুত। তাং নামটি ব্যবহার করা হয় তাদের তাং রাজবংশ (৬১৮–৯০৭) এর পুনরূদ্ধারকারী হিসেবে বৈধ করার জন্য। যদিও পরবর্তী তাং রাজবংশ ৯২৩ সালে প্রতিষ্ঠিত হয় কিন্তু তারও পূর্বে জিন (৯০৭–৯২৩) নামে একটি রাজ্য বিদ্যমান ছিল। ৯০৭ সালে তাং রাজবংশের পতন হলে ঝু ওয়েন পরবর্তী লিয়াং রাজবংশ প্রতিষ্ঠা করলে এবং লি কেয়ং জিন রাজ্য (বর্তমান শানসি প্রদেশ প্রতিষ্ঠা করলে তাদের মধ্যে বিবাদের শুরু হয়। এই বিবাদ লি কেয়ংয়ের মৃত্যুর পর তার পুত্র লি চুনসুর জিন রাজ্য বিস্তার ও পরবর্তী লিয়াং রাজবংশকে পরাজয় পর্যন্ত স্থায়ী ছিল। লি কেয়ং শক্তিশালী খিতানদের সাথে মৈত্রী স্থাপন করেন। উত্তর প্রান্তরের শাতুওরা ছিল তাদের প্রধান মৈত্রী যাদের নিয়ে তিনি রাজ্য জয় এবং বিস্তার করেন। লি চুনসু ৯২৩ সালে পরবর্তী লিয়াং রাজবংশকে পরাজিত করে এবং তাং রাজবংশের পুনরূদ্ধারকারী হিসেবে নিজেকে পরবর্তী তাং সম্রাট বলে ঘোষণা দেন এবং তার রাজধানী লুওইয়াংয়ে স্থানান্তর করেন। পরবর্তী তাং তুলনামূলকভাবে স্বল্পস্থায়ী রাজবংশ ছিল, যা মাত্র তের বছর রাজত্ব করে। লি চুনসু এই রাজবংশ প্রতিষ্ঠার তিন বছর জীবিত ছিলেন। ৯২৬ সালে রাজকর্মকর্তাদের এক বিদ্রহে তিনি খুন হন। লি কেয়ংয়ের পালক পুত্র লি সিইউয়ান সিংহাসনে অধীন হন, কিন্ত খিতানদের সাথে তার সম্পর্ক তিক্ত হতে থাকে। বাকি দশ বছর বিভিন্ন আন্তঃদ্বন্দ্বে লিপ্ত হয় এবং ৯৩৬ সালে লি সিইউয়ানের জামাতা শি জিংতাং ও তার সহচর শাতুও বিদ্রোহ করে এবং পরবর্তী জিন রাজবংশ প্রতিষ্ঠা করে। পরবর্তী তাং অঞ্চলের বিস্তৃতি পরবর্তী লিয়াংদের চেয়ে বেশি ছিল। তারা পরবর্তী লিয়াংয়ের অঞ্চলসমূহ এবং শানসি প্রদেশ অন্তর্গত নিজেদের অঞ্চলে আধিপত্য বিস্তার করে। বেইজিংয়ের কিছু অঞ্চল ও শানসির যেসব অংশ পরবর্তী লিয়াংদের অধিগত ছিল না, তারা সেসব অঞ্চলেও তাদের রাজত্ব প্রতিষ্ঠা করে। তাদের সবচেয়ে বেশি বিস্তার ঘটে ৯২৫ সালে যখন তার শু রাজ্য (বর্তমান সিচুয়ান) জয় করে। পরবর্তী তাংদের দাপট কমতে থাকলে তাদের পতনের এক বছর আগে ৯৩৪ সালে পরবর্তী শু রাজ্য প্রতিষ্ঠিত হয়। Zurndorfer, Harriet T. (২০১০)। "Efflorence? Another Look at the Role of War in Song Dynasty China"। War in words transformations of war from antiquity to Clausewitz। Berlin: De Gruyter। পৃষ্ঠা 92। আইএসবিএন 9783110245424।  Mote, Frederick W (২০০৩)। Imperial China 900-1800। Harvard University Press। পৃষ্ঠা 12–13।  not used when referring to this sovereign
কাবিননামা

কাবিননামা বলতে বিবাহ সম্পাদনের লিখিত চুক্তি বোঝায়। একে নিকাহনামা বলেও উল্লেখ করা হয়। বিবাহ সম্পাদনের জন্য বা বিবাহ বৈধ হওয়ার জন্য ‘কাবিননামা’ অপরিহার্য নয়। কাবিননামা একটি আইনি বাধ্যবাধকতা। বাংলাদেশের আইন অনুযায়ী সরকার কর্তৃক মনোনীত কাজী সরকার নির্ধারিত ছকে কাবিননামা সম্পাদন করে থাকেন। স্ত্রীর প্রাপ্য দেনমোহর আদায়, স্ত্রীর ভরণপোষণ, উত্তরাধিকার নির্ণয়, সন্তানের পিতৃত্ব ইত্যাদি ক্ষেত্রে যথাযথভাবে নিবন্ধিত কাবিননামা একটি আইনি দলিল। মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। উক্ত আইনে বিবাহ নিবন্ধন না-করা একটি শাস্তিযোগ্য অপরাধ। সরকার নির্ধারিত কাজী সরকার নির্ধারিত ছকে বিবাহের নিবন্ধন করবেন। যে কাগজে এই নিবন্ধন করা হয় তা-ই কাবিননামা নামে পরিচিত। কাবিননামায় যা অবশ্যই থাকবে তা হলো: বিবাহের ও নিবন্ধনের তারিখ, স্বামী ও স্ত্রীর নাম, পরিচয় ও বয়স, বিবাহের সাক্ষীদের নাম ও পরিচয়, বিবাহের দেনমোহরের পরিমাণ এবং তা আদায়ের ও বাকীর পরিমাণ, কাজীর সাক্ষর ও সিলমোহর ইত্যাদি। মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী প্রতিটি বিবাহ নিবন্ধন করতে হবে। সরকার নির্ধারিত কাজী বিবাহের নিবন্ধন করবেন। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজী তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজী যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কিনা, বিবাহে স্বামী ও স্ত্রী’র পূর্ণ সম্মতি রয়েছে কি-না, (গ) বিয়ের সাক্ষীগণ উপস্থিত কি-না এবং (ঘ) দেমমোহরের পরিমাণ যথাযোগ্য কি-না এবং তার কত অংশ আদায় করা হয়েছে। এ সমব বিষয়ে নিশ্চিত হয়ে কাজী নিবন্ধনে অগ্রসর হবেন। "বাংলাদেশ সরকারের জাতীয় ই-তথ্যকোষ"। ২১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৬।  বিবাহ বিবাহ নিবন্ধন দলিল কাজী তালাক যৌতুক
কাদালার দিনাম

কাদালার দিনাম (তামিল: காதலர் தினம், অনুবাদ 'ভালোবাসার দিন') ১৯৯৯ সালের একটি তামিল চলচ্চিত্র যেটি কাদির পরিচালনা করেছিলেন। কাদালার দিনাম শব্দের বাংলা অর্থ হচ্ছে 'ভালোবাসার দিন'।এই ফিল্মে দেখায় যে একটি ছেলে (কুনাল) তামিলনাড়ু থেকে মুম্বাইতে এসে সাইবার ক্যাফেতে ই-মেইল চ্যাটিং এর মাধ্যমে একটি মেয়ের (সোনালী বেন্দ্রে) প্রেমে পড়ে, পরে মুম্বাইতেই তাদের দেখা হয় এবং তারা বিয়ে করে। চলচ্চিত্রটি তেলুগু ভাষায় অনুবাদ করে 'প্রেমিকুলা রোজু' নামে মুক্তি দেওয়া হয়েছিল এবং হিন্দি ভাষায় কিছু দৃশ্য হিন্দি অভিনেতাদের দ্বারা নতুন করে শুট করে ২০০০ সালে 'দিল হি দিল মেঁ' নামে মুক্তি দেওয়া হয়। হিন্দি সংস্করণে অভিনেত্রী সোনালী বেন্দ্রে তার আসল কণ্ঠ দ্বারাই ডাবিং করেছিলেন কিন্তু তামিল আর তেলুগু সংস্করণে অন্য এক নারী তার সংলাপগুলো ডাবিং করে দিয়েছিল কারণ সোনালী তামিল এবং তেলুগু ভাষা জানেননা। তামিলনাড়ু প্রদেশ থেকে রাজা নামী এক ছেলে মুম্বাইতে রামচন্দ্র বিদ্যায়তনে ভর্তি হওয়ার জন্য আসে। ক্লাস শুরু হওয়ার পর একদিন সে তার সহপাঠী মান্ডির সঙ্গে সাইবার ক্যাফেতে বসে। সহপাঠীটির বুদ্ধি অনুযায়ী রাজা একটি মেয়ের সাথে চ্যাটিং করা শুরু করে যার নাম হচ্ছে রোজা। বেশ কয়েকদিন চ্যাট করার পর এক পর্যায়ে তারা একে অপরের ছবি শেয়ার করে; ভালোবাসাও হয়ে যায় তাদের মধ্যে। তাদের সামনাসামনিও দেখা হয় তবে লজ্জার কারণে কথা বলতে পারেনা। রাজা একদিন জেনে যায় যে রোজা হচ্ছে তাদের কলেজের মালিকের মেয়ে। এটা জেনে সে রোজাকে ম্যাসেজ দেয় যে সে তাকে ভালোবাসেনি। রোজার বিয়ের দিন তার বাবা রাজাকে তার বন্ধুদের কাছে বলতে শোনে যে সে রোজাকে ভালোবাসে, তৎক্ষণাৎ সে রাজাকে রোজার কাছে নিয়ে যায়; রোজা-রাজা পরের বছরের ফেব্রুয়ারির ১৪ তারিখে বিয়ে করে। কুনাল সিং - রাজা সোনালী বেন্দ্রে - রোজা নছর - রামচন্দ্র চিন্নি জয়ন্ত - মান্ডি (রাজার সহপাঠী) গৌন্দমণি - কলেজ শিক্ষক রোমিও http://www.pvv.ntnu.no/~kailasan/old_news.htm "সংরক্ষণাগারভুক্ত অনুলিপি"। ১৮ ফেব্রুয়ারি ২০০৩ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০০৩।  "Kaadhalar Dhinam: Movie Review"। Indolink। ১ জুন ২০০০ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৬।  http://www.rediff.com/movies/1998/apr/06sh.htm ইন্টারনেট মুভি ডেটাবেজে কাদালার দিনাম (ইংরেজি)
ঘৃণা

ঘৃণা (ইংরেজি: Hate) হচ্ছে কাউকে মন থেকে অসহ্য করা বা অধিক অপছন্দ করা। এটা ব্যক্তি, দল, সত্ত্বা, বস্তু, আচরণ, বা ধ্যানধারণার বিরুদ্ধে সরাসরি নির্দেশ হতে পারে। কেউ ইচ্ছা করেই কাউকে ঘৃণা করতে পারে না। ঘৃণা মূলত কারো প্রতি বিশ্বাস বা ভালোবাসার অবনতি হলে অপর জনের ঘৃণা জন্ম হতে পারে। ঘৃণা অনেকটা ভালোবাসার বিপরীত শব্দ। সাধারণ মতে, ঘৃণা মানুষের একটি ব্যক্তিগত বিষয় হিসেবে বিবেচনা করা হয়, যেটা একজন মানুষ অপর আরেকজন মানুষের প্রতি ঘৃণা অনুভব করে। কারো প্রতি অতিরিক্ত বিশ্বাস বা ভালোবাসার মর্যাদা হানি হলে ঘৃণা প্রকাশ পায়। তবে বেশিরভাগ ক্ষেত্রে স্বার্থপর লোকদের কে ঘৃণা বেশি করে থাকে। ঘৃণা অর্থ অবজ্ঞা, অপছন্দ, উপেক্ষা, তাচ্ছিল্য, তুচ্ছ জ্ঞান করা। কাউকে তুচ্ছ মনে করে তাকে সহ্য করতে না পারা এবং তার থেকে দূরে সরে থাকাকেই পরিভাষায় ঘৃণা বলে। "Evolutionary psychology: the emperor's new paradigm" by D. J. Buller in Trends Cogn. Sci. (2005) Volume 9 pages 277-283. "ঘৃণা - আখলাক - ইসলাম ও নৈতিক শিক্ষা | স্যাট একাডেমি"। SATT ACADEMY | স্যাট একাডেমি (ইংরেজি ভাষায়)। সংগ্রহের তারিখ ২০২৪-০৭-০৫।
কাক্কী ছাট্টাই

কাক্কী ছাট্টাই (তামিল: காக்கிசட்டை, অনুবাদ 'খাকী শার্ট') ১৯৮৫ সালের একটি তামিল চলচ্চিত্র যেটিতে কমল হাসান এক বেকার বেপরোয়া রাগী তরুনের চরিত্রে অভিনয় করেন এবং তার প্রেমিকার চরিত্রে ছিলেন আম্বিকা। ১৯৮৯ সালে একই ধরনের একটি হিন্দি চলচ্চিত্র মুক্তি পায় যেটির নাম ছিল 'গুরু' এবং ওটিতে মিঠুন চক্রবর্তী এবং শ্রীদেবী মুখ্য চরিত্রে ছিলেন।[অনির্ভরযোগ্য উৎস?] কাক্কী সত্তায় মুরালি (কমল হাসান), একজন যুবক, যিনি পুলিশ অফিসার হওয়ার জন্য কঠোর প্রশিক্ষণ দেন। উম্মা (আম্বিকা) তার প্রতিবেশী এবং তারা একে অপরের প্রতি ভালোবাসায় পড়ে যায়, যখন উমা তার লক্ষ্য অর্জনের জন্য মুরালি সমর্থন করেন তবে প্রভাব বা অর্থের কারণে শারীরিক পরীক্ষার পরে তাকে প্রত্যাখ্যান করা হয়। প্রত্যাখ্যানের দ্বারা ক্ষুব্ধ, মুরালি স্থানীয় ভবনে পরিণত হয়। তিনি তার জেলার সমস্যা সৃষ্টি করেন এবং একটি কুখ্যাত চোরাচালানকারী এবং খুনী, ভিকি (সাথীরাজ) এবং তার সঙ্গী আনন্দ (রাজিব) এর মনোযোগে আসে। দুইজনের মধ্যে প্রাথমিক দ্বন্দ্বের পর, ভিকি তার গ্যাংয়ের মধ্যে রুডি মুরালি নিয়োগ করেন। মুরালি তার সবচেয়ে বিশ্বস্ত সদস্য হয়ে উঠেছে। তিনি একটি মেয়ে, অনিতা (মাধুভি), যিনি আনন্দ বিরুদ্ধে ব্যক্তিগত প্রতিশোধ খুঁজছেন খুঁজছেন সঙ্গে ঘনিষ্ঠ বৃদ্ধি কিন্তু শীঘ্রই ভিকি এর কার্যক্রমগুলি আবার পুলিশ দ্বারা ফাঁস হয়ে যায় এবং সে জানতে পারে যে তার গ্যাংটিতে একটি তামাশা আছে। উম্মা অরিতার সাথে পরিবর্তিত মুরালি দৌড়ালেন এবং ভীষণ উত্তেজিত হয়ে ওঠেন। তারপর মুরালি তার সত্যকে প্রকাশ করে। পুলিশ তাকে প্রত্যাখ্যান করেনি কিন্তু ভিকিক ও আনন্দের গ্যাংকে আনতে একটি সিনিয়র অফিসার নিয়োগ করেছিল। তিনি গ্যাং মধ্যে একটি উচ্ছৃঙ্খল হয়ে ওঠে এবং গ্যাং নিচে আনা একটি তামাশা হিসাবে কাজ করছে। তারা জিনিস আপ প্যাচ কিন্তু ভিকি সত্য খুঁজে বের করে। চূড়ান্ত পর্বতে অনিতা খুন! অনিতাকে হত্যা করার পর ওমাকে অপহরণ করে এবং পুলিশ যখন তাকে গ্রেপ্তার করতে আসে এবং মুরালিকে ব্ল্যাকমেইল করে তাকে পালাতে সাহায্য করে। প্রাথমিকভাবে তার পালাতে সাহায্য করার পর, মুরালি উম্মাকে উদ্ধার করেন এবং বোমা বিস্ফোরণে ভিকিকে হত্যা করা হয়। কমল হাসান - মুরালী আম্বিকা - উমা মাধবী - অনিতা সত্যরাজ - ভিকি রাজীব - আনন্দ তেঙ্গাই শ্রীনিবাস বব ক্রিস্ত ভি গোপালকৃষ্ণ কাল্লাপেট্টি সিঙ্গাড়া ওয়াই বিজয় কাঞ্চন সেন্তামারাই সঙ্গীত ইলাইয়ারাজা দ্বারা সুর করা ছিল। কানমানিয়ে পেসু গানটি ব্যাপক জনপ্রিয়তা পেয়েছিলো। ১৯৮৫ সালের ১৪ই মার্চ চলচ্চিত্রটি মুক্তি পেয়েছিলো। মুক্তির দিন থেকেই সিনেমা হলগুলোতে দর্শকদের উপচে পড়া ভিড় ছিলো। পাঁচ কোটি টাকায় নির্মিত চলচ্চিত্রটি দশ কোটি আয় করতে পেরেছিলো। ২০১৮ এর ১৪ মার্চ চলচ্চিত্রটির ৩৩ বছর পূর্তি উপলক্ষে চলচ্চিত্রটিকে পুনরায় ডিজিটাল সংস্করণে রূপান্তরিত করে মুক্তি দেয়া হয়েছিলো। "Kamal's Kaakki Sattai was remade"। The Times of India। ২০১৪-০৬-২৪। সংগ্রহের তারিখ ২০১৬-০৭-২৭।  "Kaakki Sattai Songs"। raaga। সংগ্রহের তারিখ ২০১৩-১২-২১।  Kaakki Sattai, Oosai, ২০০৮-১০-২৪ তারিখে মূল থেকে আর্কাইভ করা, সংগ্রহের তারিখ ২০০৮-১০-২৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kaakki Sattai LP Vinyl Records"। musicalaya। সংগ্রহের তারিখ ২০১৪-০৩-২৬। [স্থায়ীভাবে অকার্যকর সংযোগ] https://www.thehindu.com/features/friday-review/music/sivaranjani-for-pathos/article3945587.ece "Kamal Haasan's blockbuster film to be Re-released"। Behindwoods। ১৯ জানুয়ারি ২০১৮। সংগ্রহের তারিখ ১৯ জানুয়ারি ২০১৮।  ইন্টারনেট মুভি ডেটাবেজে কাক্কী ছাট্টাই (ইংরেজি)
ফলতা

ফলতা হল পশ্চিমবঙ্গের দক্ষিণ চব্বিশ পরগনা জেলার একটি শিল্প শহর। এটি হুগলি নদীর পূর্বতীরে অবস্থিত। ফলতা দক্ষিণ চব্বিশ পরগনা জেলার ডায়মন্ড হারবারের অদূরেই গঙ্গার তীরে গড়ে উঠেছে। কলকাতা থেকে এর দূরত্ব ৪৫ কিলোমিটার এবং কলকাতার কেন্দ্র থেকে এর দূরত্ব ৫৫ কিলোমিট ফলতায় ২৮০ একর জমির ওপর রপ্তানি প্রক্রিয়াকরণ অঞ্চলের (ইপিজেড) সূত্রপাত হয়। এই ২৮০ একরের মধ্যে ১৯৩ একর অর্থাৎ বেশিরভাগটাই ছিল কলকাতা বন্দর কর্তৃপক্ষের জমি। বাকি ৮৭ একর জমি কৃষকদের বাস্তু ও কৃষিজমি, যা অধিগ্রহণ করা হয়। এই শিল্পাঞ্চল প্রধানত কেন্দ্রীয় সরকারের উদ্যোগে গড়ে উঠলেও রাজ্যের বামফ্রন্ট সরকার সেখানে গুরুত্বপূর্ণ ভূমিকা নেয়। তারাই কৃষকদের জমি অধিগ্রহণ করে, বাসস্থান থেকে উচ্ছেদ করে দুটো গ্রামের অধিবাসীদের অন্যত্র চলে যেতে বাধ্য করে। অতঃপর শিল্পাঞ্চল নিরুপদ্রবে চালনা করার যাবতীয় দায়িত্ব গ্রহণ করে। ফলতার এই শিল্পাঞ্চলটি ২০০৩ সালের গোড়ায় ‘বিশেষ অর্থনৈতিক অঞ্চল’ বা সেজ-এ রূপান্তরিত হয়। "ফলতা বিশেষ শিল্পাঞ্চলের কথা"। ১৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৬।